burgasdotpro/wikipedia huggingface dataset:
School's Out

School's Out je piaty štúdiový album americkej rockovej skupiny Alice Cooper, ktorý bol vydaný v júni 1972. Umiestnil sa na 2. pozícii amerického rebríčka časopisu Billboard 200 chart a na prvej priečke kanadského RPM 100 Top Albums chart.
Zoznam skladieb.
Pôvodné vinylové vydanie.
Hidden song: Grande Finale (Part 2)
Civilné obyvateľstvo

Civilné obyvateľstvo (iné názvy: civilné osoby, civilisti, hovorovo civili) sú počas vojny všetci ľudia nachádzajúci sa na území bojujúcich štátov, ktorí nepatria medzi kombatantov. Civilisti nie sú v službe v pravidelných ozbrojených silách akejkoľvek z bojujúcich strán a nezúčastňujú sa priamo bojových operácií. 
Podľa Ženevských konvencii sú bojujúce strany pri vedení bojových operácii vždy povinné rozlišovať medzi civilným obyvateľstvom a príslušníkmi ozbrojených síl, rovnako musia rozlišovať medzi vojenskými a civilnými objektmi. Civilné osoby musia byť počas konfliktov chránené pred každým aktom násilia a zastrašovania. Prítomnosť jednotlivcov iného charakteru nezbavuje civilné obyvateľstvo práva na ochranu. Útoky namierené voči civilnému obyvateľstvu alebo civilné objekty nemožno ospravedlniť akoukoľvek zámienkou. Všetky bojujúce strany majú povinnosť chrániť civilné obyvateľstvo pred nepriateľskými útokmi. Rovnako je zakázané využívať prítomnosť alebo pohyb civilného obyvateľstva ako živých štítov pri ochrane vojenských objektov alebo maskovanie vojenských operácií.
Vo vojne na mori sa medzi civilné obyvateľstvo radia posádky a pasažieri obchodných a linkových lodí bojujúcich aj neutrálnych krajín.
Civilné obyvateľstvo má právo na rešpektovanie jednotlivca, jeho cti, rodinných a náboženských práv a podobne. Zaobchádzanie s civilným obyvateľstvom má byť humánne bez akejkoľvek diskriminácie. Civilné obyvateľstvo nesmie byť použité ako rukojemníci, kolektívne trestané ani zastrašované. Nesmie byť trestané ani odsúdené k trestu smrti bez predošlého riadneho, nezávislého súdu, ktorý rešpektuje všeobecne uznávané zásady súdneho procesu (napr. riadne oboznámenie s obvineným, právo na obhajobu, rešpektovanie prezumpcie neviny, stíhanie na základe osobnej zodpovednosti atď.).
Medzinárodné právo.
Osudom civilného obyvateľstva počas vojnových konfliktov sa zaoberajú viaceré normy medzinárodného práva. Patria medzi ne predovšetkým Haagske konvencie a deklarácie o zákonoch a obyčajoch pozemnej vojny (1899 a 1907), Ženevské konvencie o ochrane obetí vojny (1949) a doplnkové protokoly I a II k Ženevským konvenciám z roku 1949, ktoré boli prijaté v roku 1977.
Civilista

Civilista môže byť:
Nikos Anastasiadis

Nikos Anastasiadis (gr. " Νίκος Αναστασιάδης") (* 27. september 1946, Pera Pedi, Cyprus) je cyperský politik, bývalý predseda stredopravej strany DISY a súčasný prezident.
Životopis.
Vyštudoval právo v Aténach a počas štúdia sa stal členom centristického hnutia Jeorja Papandreua staršieho. Po štúdiu vybudoval úspešnú právnickú firmu. Anastasiadis podporuje plán zjednotenia ostrova. V dôsledku gréckej krízy sa do problémov dostali aj cyperské banky, preto musel prezident Dimitris Christofias požiadať o pomoc Európsku úniu. Práve na vyjednaní podmienok pôžičky bola postavená predvolebná kampaň na prezidentské voľby vo februári 2013. Anastasiadis bol zástancom medzinárodnej pomoci. V druhom kole volieb získal 57,48 % a porazil svojho socialistického a komunistického oponenta. Nahradil tak dovtedajšieho prezidenta, predstaviteľa komunistickej strany, Dimitrisa Christofiasa.
Majstrovstvá sveta v biatlone 2013 – Preteky s hromadným štartom žien na 12,5 km

Preteky s hromadným štartom žien na 12,5 km na MS v biatlone 2013 sa uskutočnili 17. februára 2013. 30 pretekárok súťažilo na okruhu dlhom 12,5 km.
Výsledky.
Preteky začali o 12:00.
Teja Gregorinová

Teja Gregorinová je slovinská reprezentantka v biatlone, ktorá sa narodila v hlavnom meste krajiny v Ľubľane. Členkou slovinskej biatlonovej reprezentácie je od roku 2002, predtým profesionálne súťažila v inej lyžiarskej disciplínev behu na lyžiach. Tiež je členkou klubu SK Nika Ihan a jej trénerom je Tomáš Kos.
Doposiaľ dokázala vybojovať na vrcholných podujatiach 2 strieborné medaily. Jednu na MS v biatlone 2009 v individuálnych pretekoch a druhú na MS v biatlone 2012 v zmiešaných štafetách.
Olympijské hry.
Zatiaľ sa zúčastnila na 2 olympijských hrách a jej najlepším výsledkom je 5. miesto z pretekov s hromadným štartom na 12,5 km zo ZOH 2010.
"Legenda"
Nora Gallovičová

Nora Gallovičová (* 1965, Bratislava, Česko-Slovensko) je baletka, tanečná pedagogička a baletná majsterka.
V rokoch 19841997 účinkovala ako tanečnica Baletu Slovenského národného divadla. Jej prvou profesionálnou úlohou bola Desdemona v balete Othello.
Po skončení svojej tanečnej kariéry v SND pokračovala v Bratislavskom divadle tanca ako baletná majsterka a v rokoch 19992002 ako umelecká šéfka. Počas svojho pôsobenia v tomto divadle vznikla premiéra Aktov XY slovenského choreografa Petra Miku. V rokoch 20022003 bola odbornou asistentkou na na Vysokej škole múzických umení. Spolupracovala tiež so SĽUKom (20012003), Štúdiom tanca v Banskej Bystrici (20022003), Štátnej opere v Prahe (2003) a inde v zahraničí. Pôsobila tiež v porotách medzinárodných súťaží ako Mezinárodní baletní soutěž Brno 2006.
V súčasnosti pôsobí ako baletná majsterka v Balete SND.
Ocenenia.
Nora Gallovičová laureátkou týchto ocenení:
Civilné právo

Civilné právo môže byť:
Civil

Civil môže byť hovorovo:
Tchaj-ťi

Tchaj-ťi môže byť:
Povetrie

Povetrie môže byť:
2. hokejová liga (Slovensko) 2012/2013

2. hokejová liga (Slovensko) 2012/2013 bola dvadsiatou sezónou v histórii 2. hokejovej ligy. Zúčastnilo sa jej 14 tímov rozdelených do dvoch skupín. Víťazi skupín postúpili do finále, tzv. boja o víťaza 2. hokejovej ligy. Úspešnejší bojoval v baráži o 1. hokejovú ligu.Víťazom sa stal MŠK Hviezda Dolný Kubín.
Hrací model.
V základnej časti každé družstvo odohralo 24 stretnutí so súpermi zo svojej skupiny, pričom sa družstvá stretli 4-krát. Družstvá umiestnené na prvom mieste skupiny A a B postúpili do bojov o víťaza 2. hokejovej ligy. Finálová séria sa hrala na 2 víťazné stretnutia. Družstvo, ktoré zvíťazilo postúpilo do baráže o 1. hokejovú ligu, kde sa stretlo so 4. tímom v časti play-out. Baráž sa hrala na 4 víťazné stretnutia. Štart zahraničných hráčov bol sezóne 2012/2013 stanovený na počet 3.
Dolná zem

Dolná zem (termín historicky vznikol prekladom maď. výrazu Alföld a v prvých troch významoch mu stále vecne zodpovedá) môže byť:
Dolniaky

Dolniaky môžu byť:
Letisko Leonarda da Vinci-Fiumicino

Medzinárodné letisko Leonarda da Vinci-Fiumicino (Fiumicino – Aeroporto Internazionale Leonardo da Vinci; ICAO: LIRF, IATA: FCO) je najväčšie talianske letisko. Nachádza sa v meste Fiumicino pri Ríme a je hlavným sídlom aerolínií ITA Airways. Je pomenované podľa známeho talianskeho umelca Leonarda da Vinciho.
Gemini Suite

Gemini Suite je prvý orchestrálny sólový štúdiový projekt Jona Lorda, ktorý nahral spolu so štúdiovým zoskupením - Albert Lee, Jon Lord, Ian Paice, Tony Ashton,Yvonne Elliman a Roger Glover. Ian Paice a Roger Glover boli Jonovi spoluhráči zo skupiny Deep Purple. Album v roku 1971 vydalo hudobné vydavateľstvo Purple Records. V roku 1970 vyšla jeho živa verzia Gemini Suite Live s členmi Deep Purple.
Hudobným štýlom a zvukom pripomína tvorbu Moody Blues, ale aj sólové projekty King Arthur and the Knights of the Round Table a The 6 wives of Henry VIII, ktorých autorom je Rick Wakeman, hráč na klávesové nástroje zo skupiny Yes, ale aj ďalšie projekty Jona Lorda - napr. Windows z roku 1974.
Zoznam skladieb.
Autorom hudby všetkých častí kompozície Gemini Suite je Jon Lord. Text piesne "Capricorn" Vocals Movement, ktorý naspievali Tony Ashton a Yvonne Elliman napísal Ian Gillan.
Harpalyké (dcéra Harpalyka)

Harpalyké alebo Harpalyke alebo Harpalyka (, ) je v gréckej mytológii dcéra tráckeho kráľa Harpalyka.
Harpalykos, vládca tráckeho mesta "Amymnei", mal dcéru Harpalyku. Keď jej matka zomrela, kŕmil ju mliekom kráv a kobýl a ako rástla, zaúčal ju najmä vo vojenskom remesle, v úmysle z nej vychovať nástupcu svojho kráľovstva. Harpalyké otcove nádeje naplnila a stala sa z nej dobrá bojovníčka.
Keď Neoptolemos, vracajúci sa z Tróje napadol s vojskom ich kráľovstvo a kráľa Harpalyka vážne zranil, pred smrťou ho zachránila dcéra Harpalyké, ktorá nepriateľa zahnala na útek. Neskôr však v krajine vypuklo povstanie a ľud Harpalyka zabil. Harpalyké sa zachránila útekom do tráckych lesov, kde sa potom živila zbojníctvom, remeslom pre ženu nevídaným. Toto remeslo sa jej však stalo osudným. Harpalyka tak často plienila pastierom stáda dobytka, že ju nakoniec dolapili a utĺkli ju palicami.
Harpalykos

Harpalykos (, ) môže byť v gréckej mytológii:
Stredoamerické hry 2013

Stredoamerické hry 2013 boli v poradí 10. Stredoamerické hry, ktoré sa konali v San José, v Kostarike od 3.17. marca 2013, za účasti všetkých 7 štátov Stredoamerickej športovej organizácie (ORDECA). Išlo o najväčšie multišportové podujatie konané v Kostarike. Okrem hlavného mesta sa niektoré podujatia hrali aj v ďalších 5 mestách: Heredia, Chomes, Garabito, Ciudad Colón a Carrillo. Otvárací a záverečný ceremoniál sa odohral na štadióne Estadio Nacional de Costa Rica. Podujatia sa zúčastnilo 2 784 športovcov.
Hostiteľská krajina.
Kostarické mesto San José získalo právo usporiadať prvýkrát Stredoamerické hry, keď ho zvolilo valné zhromaždenie ORDECA 3. júla 2010 v Belize City. Pre hry sa naplánovalo vyčleniť 25 miliónov $, najviac na postavenie národného štadióna a jeho infraštruktúry tak, aby sa z neho stal najmodernejší štadión Strednej Ameriky. Maskotom hier bol jaguár Namu, čo v jazyku Bribri znamená "mačka".
Zúčastnené štáty.
Hier sa zúčastní všetkých 7 štátov ORDECA. 
Pozn: V zátvorke je uvedený počet športovcov.
Západoslovenské nárečia

Západoslovenské nárečia (iné názvy: západoslovenský dialekt, makroareál západoslovenských nárečí, západná slovenčina, západoslovenčina) sú jeden z troch hlavných nárečových celkov slovenčiny. Západoslovenskými nárečiami sa hovorí na území bývalej Bratislavskej župy, Trenčianskej župy a Nitrianskej župy (z poslednej len časť). Používajú ich aj niektorí dolnozemskí Slováci.
Prvky západoslovenských nárečí sa historicky uplatnili v kultúrnej západnej slovenčine.
Charakteristika.
Základné znaky sú najmä:
Delenie.
Podľa "Encyklopédie jazykovedy" (identický text je v "Encyklopédii Slovenska").
západoslovenské nárečia:
Podľa Krajčoviča.
západoslovenské nárečia (makroareál západoslovenských nárečí):
"Poznámka: Z = základný areál, P = pomedzný areál (=hraničný areál)"
Podľa Mruškoviča.
západoslovenský dialekt:
Podľa Kačírka a slovake.eu.
západoslovenské nárečia:
Podľa "Vlastivedného slovníka obcí na Slovensku".
západoslovenské nárečia:
Podľa "Etnografického atlasu Slovenska".
západoslovenské nárečia
Podľa Jána Stanislava.
západoslovenské nárečia:
Príkladové texty.
Trnavské nárečie.
Čo vám povedzet? Veru nevím, čo budem vedzet. Volakedi, víte nebívalo jako neská. Já som veru málo chodzila do školi, lebo som si nemala čo obut. Velice to bolo zle zime. Do školi som odbehla len nékedi, keca mi tí botki ušli. Kecom prišla ze školi, mosela som it gazdzinám pestuvat maličké, abi dostala obet. Oca som nemala. Zabili ho v prvnejšéj vojne. Bolo nas šest dzecí a kedzme sceli žit, najstaršé so moseli chicit roboti. Bratofci išli slúžit na jednu komenciju – to je robit za zboží u gazdu. Dostali zme jednu izbu, f kteréj bívali štiri famílije: štiré bíreši, čo též mali po sedem osem dzecí. Bolo nás tam teda pekná kópka. Boli tam dva šporhele, tam sa aj narodzilo, tam aj umírali a bíval tam aj vistretí a chodzilo sa ho aj opáčit. Šecko sa tam veru moselo robit.
Music for a New Society

Music for a New Society je ôsmy sólový štúdiový album Johna Calea. Album vyšiel v roku 1982 vo vydavateľstve ZE Records. Album produkoval John Cale. Pieseň „I Keep A Close Watch“ vyšla skôr v roku 1975 na albume "Helen of Troy". Autorkou fotografie na obale albumu je Caleova bývalá manželka, módna návrhárka Betsey Johnson.
Skladby.
Všetky skladby sú napísané Johnom Caleom okrem uvedených výnimiek.
Východoslovenské nárečia

Východoslovenské nárečia (iné názvy: východoslovenský dialekt, makroareál východoslovenských nárečí, východná slovenčina, východoslovenčina, východniarčina) je jeden z troch hlavných nárečových celkov slovenčiny. Týmito nárečiami sa hovorí na území bývalých žúp Spišská župa, Šarišská župa, Zemplínska župa, Abovská župa a na území časti Užskej župy. Používajú ich aj niektorí dolnozemskí Slováci.
Historicky na základe týchto nárečí vznikla kultúrna východoslovenčina.
Charakteristika.
Základné znaky sú najmä:
Delenie.
Podľa "Encyklopédie Slovenska" a "Encyklopédie jazykovedy".
východoslovenské nárečia:
Podľa Palkoviča 1981.
východoslovenské nárečia:
Podľa Krajčoviča 1988.
východoslovenské nárečia (makroareál východoslovenských nárečí):
"Poznámka: Z = základný areál, P = pomedzný areál (=hraničný areál)"
Podľa Semjanovej 1976.
východoslovenské nárečia:
Podľa "Atlasu slovenského jazyka I" a Mruškoviča 2008.
východoslovenské nárečia (východoslovenský dialekt):
Podľa Štolca 1994.
východoslovenské nárečia:
Podľa Kačírka 2009 a slovake.eu.
východoslovenské nárečia:
Podľa Ondrusa 1961.
východoslovenské nárečia:
Podľa "Vlastivedného slovníka obcí na Slovensku".
východoslovenské nárečia:
Podľa "Etnografického atlasu Slovenska".
východoslovenské nárečia:
Podľa Jána Stanislava.
východoslovenské nárečia:
Príkladové texty.
Spišské nárečie.
Fšadzi do okola po šickich dzedzinoch še roširilo, že panove ľeju do studňoch ľudzom otravu. Ta še chlopi poschodziľi po dzedzinoch a šľi lapac panoch. Chtoreho ulapiľi, ta ho biľi až na šmerc. V Bianofci ulapiľi grofa, ta jeho ňebiľi, aľe zaz mu paľiľi nohi s horucim žeľezom. Un poťim ňemohol inakši chodzic ľem na koňu. A poťim prišľi vojaci a polapaľi šickich, co biľi panoch. Barz veľo bulo ocudzeno a v Biacofci trojo i na šmerc. Poťim jich obešiľi na Uboči, tam dze teraz kapľička. 
Sotácke nárečie.
Mala mji dvoch frajerou a mac ňechcyla mjä dac za toho, so ja chcyla. Moju lasku vjernu mji na vjekji zatraćila. Mala mji muža po jej voľi. Za dvacedzdva rokji byu žobrakom – tag mji ľäm śä trjias. Štyrji dźeći mji z ňim mala a šytke mji jich sama hodovala: na čorňicoch, na koźaroch, na kvjetkoch i sama mji jich šaćila. I joho mji z toho hodovala. Za dźevedź rokji mji ho karmjila zo svojima rukoma. A ćeperjka mji jich šystkjich už do parjätku dala – požyňila, poodavala a na pośľetku iśčä śä sama odavala Mam pejdźeśatpejc rokji a učära rano śčä mji korcovu źem skośila za trji hodźiny.
Kláštor Saint-Benoît-sur-Loire

Kláštor Saint-Benoît-sur-Loire (predtým nazývaný aj Fleury-sur-Loire) je benediktínsky kláštor v Saint-Benoît-sur-Loire v centrálnom Francúzsku.
Kláštor bol pravdepodobne založený okolo roku 640 a údajne sa tu nachádzajú ostatky sv. Benedikta z Nursie. Pôvodné budovy podľahli pustošeniu Normanov, nová stavba začala v roku 1067. V stredoveku bol jedným z najvýznamnejších a najbohatších benediktínskych opátstiev. Je tu pochovaný francúzsky kráľ Filip I.
Slovenské nárečie

Slovenské nárečie (iné názvy: slovenský dialekt, nárečie/dialekt slovenčiny, nárečie/dialekt slovenského jazyka) je nárečie (dialekt) slovenského jazyka, t.j. forma slovenského národného jazyka s vlastným systémom, slúžiaca na dorozumenie autochtónneho obyvateľstva v menšej zemepisnej oblasti (tzv. nárečovej oblasti) v jeho každodennom spoločenskom a pracovnom styku s najbližším okolím. Slovenské nárečia spolu so spisovným jazykom v najširšom zmysle tvoria dokopy slovenský národný jazyk. 
Delenie.
Základné delenie slovenských nárečí je na:
Toto rozdelenie existuje asi od 16. storočia.
Podrobnosti pozri v samostatných článkoch o týchto skupinách.
Špecifickú nárečovú skupinu tvoria goralské nárečia, ktoré sa zaraďujú ako prechodné poľsko-slovenské nárečia alebo ako časť východoslovenských nárečí (porov. v článku východoslovenské nárečia) alebo ako poľské nárečia. 
Do niektorej resp. niektorých z vyššie uvedených skupín sa obyčajne zaraďujú (a historicky patria) aj:
Do druhej svetovej vojny sa zvykli medzi slovenské nárečia zaraďovať aj moravskoslovenské nárečia (zaraďované dnes spravidla ako nárečia češtiny). Napríklad "Slovenský náučný slovník" z roku 1932 v hesle Slovenský jazyk, ktorého autorom je Čech Václav Vážný, rozlišuje v rámci slovenských nárečí moravskoslovenské nárečia (ktoré majú podrečia dolské, kelečské, slovenskocharvátske, kopaničiarske a valašské) a "vlastné slovenské nárečia" (ktoré sa ďalej delia na nárečia západoslovenské, stredoslovenské a východoslovenské). Dodnes podobné stanovisko ohľadom moravskoslovenských nárečí zastáva menšina českých jazykovedcov.
Súvis západoslovenských a východoslovenských nárečí.
Zaujímavým javom slovenských nárečí je skutočnosť, že niektoré (nie všetky) významné jazykové znaky spájajú (napriek geografickej vzdialenosti) západnú slovenčinu s východnou slovenčinou na rozdiel od strednej slovenčiny. Sú to najmä:
Tatra revue

Tatra revue (pôvodne Tatra Kabaret) bol legendárny kabaret, ktorý vznikol v roku 1930 v bratislavskom hoteli Tatra. 
Bolo to vyhľadávané miesto s francúzskou reštauráciou a kaviarňou s hudobnou produkciou. Tú zabezpečoval Orchester Tatra revue, najprv ako Combo Tatra revue – domovská kapela kabaretu. Hudobné teleso založil v roku 1958 Juraj Berczeller, neskôr bol premenovaný na Orchester Juraja Berczellera. Po Berczellerovej emigrácii do Austrálie v roku 1968 sa opäť premenovalo na "Orchester Tatra revue". Po ňom ho viedol až do zákazu Oldo Zeman. Ako sóloví speváci sa tu postupne vystriedali Zuzka Lonská, Eva Kostolányiová, Zdeněk Kratochvíl, Hana Hegerová, Marcela Laiferová, Tatjana Hubinská, Jozef Krištof, Zdeněk Sychra, Jana Beláková, Eva Sepešiová a mnohí iní. 
Legendárnym konferencierom, spevákom, zabávačom, ale tiež spoluzakladateľom kabaretu a priamym účastníkom jeho najväčšej slávy bol Michal Belák, otec známej súrodeneckej dvojice.
V budove hotela Tatra v súčasnosti sídli domovská scéna známej satirickej dvojice Milan Lasica a Július Satinský, Štúdio L+S.
Porfýr

Porfýr môže byť:
Nestor (kráľ)

Nestor alebo Nestór (, ) je v gréckej mytológii syn pylského kráľa Nélea a jeho manželky Chlóridy. 
Pylský kráľ Néleus mal trinásť detí, dcéru Péro a dvanásť synov, Taura, Asteria, Pylaóna, Déimacha, Eurybia, Epilaa, Frasia, Eurymena, Euagora, Periklymena, Alastora a Nestora, ktorý bol z jeho synov najmladší.
Keď Hérakles viedol vojnu proti élidskému kráľovi Augieovi, za to, že mu nezaplatil odmenu za vyčistenie chlieva, Néleus a jeho synovia sa pridali na stranu kráľa Augeia a v boji zahynuli.
Osudu svojho otca a bratov unikol len Nestor, ktorý sa pre svoju mladosť vojenskej výpravy nezúčastnil. Nestor sa potom ako jediný Néleov potomok stal pylským kráľom.Oženil sa s Anaxibiou, dcérou Kratiea a splodili dcéry, Peisidiku a Polykastu a synov, Persea, Straticha, Aréta, Echefróna, Peisistrata, Antilocha a Thrasyméda. Ako kráľ sa Nestor následne tešil veľkej obľube, lebo panoval spravodlivo a preslávili ho aj jeho hrdinské činy. V boji proti Éliďanom zabil hrdinu Itymonea a vo vojne proti Arkádčanom zabil slávneho siláka Ereuthalióna.
Po dlhých rokoch, keď trójsky princ Paris uniesol krásnu Helenu, manželku spartského kráľa Manelaa, mykénsky kráľ Agamemnón vyzval všetkých achájskych kráľov, aby sa pripojili do boja proti Tróji. Nestor výzvu prijal a k brehom Tróje prišiel s vojskom na deväťdesiatich lodiach. Vo vojne bol potom aj napriek svojim šedinám dobrým jazdcom a v bitkách sa v obratnosti často vyrovnal aj oveľa mladším spolubojovníkom. Jeho vek a dlhoročné skúsenosti poslúžili však Achájcom hlavne vo vojnovej rade, kde bol najlepším radcom hlavného veliteľa Agamemnóna. Aj keď jeho prejavy boli občas pridlhé, dôležité bolo, že hovoril k veci, uvážlivo a v záujme vojska. Agamemnón neraz jeho návrhy neprijal, ale vývin následných udalostí dali za pravdu väčšinou Nestorovi.
Nestor sa tiež pokúsil zmieriť Agamemnóna s achájskym hrdinom Achilleom, ktorý odmietol bojovať a keď mu to nevyšlo, navrhol aby si Achilleovu výzbroj obliekol Patroklos a správne odhadol, že sa potom útočiaci Trójania dajú na útek. Hoci pritom Patroklos zomrel, Nestor touto radou zachránil v najkritickejšej chvíli achájske loďstvo. Nestor sa potom dožil achájskeho víťazstva v Tróji, ale na bojisku zanechal svojho syna Antilochos, ktorý ho vlastným telom zachránil pred kopijou trójskeho spojenca Memnóna.
Nestor po návrate do vlasti vládol ešte dlhé roky a dožil sa dňa, keď v Hellade zavládol mier. Jeho meno dodnes nezaniklo, označuje sa ním najstarší člen rodiny, alebo spoločnosti.
Porfýr (subvulkanická hornina)

Porfýr zastarano porfyrit je všeobecné označenie kyslých až intermediárnych intruzívnych, subvulkanických hornín s porfyrickou textúrou. Ide o horniny, ktoré obsahujú väčšie kryštály (tzv. fenokrysty, často tvorené živcom) obkolesené v jemnozrnnej základnej hmote, ktorej elementy nemožno rozlíšiť voľným okom. Termín je odvodený od textúrnej klasifikácie hornín, ktorá nie je zohľadnená v klasifikácii eruptívnych hornín podľa IUGS. Napriek tomu, že nejde o systematické označenie, je tento termín stále bežne používaný.
Názov porfýru býva odvodený od jeho hlavných minerálov vyskytujúcich sa ako fenokrysty (napr. kremenno-živcový porfýr), alebo podľa typu horniny, od ktorej je odvodený (napr. granitový porfýr). Minerálne zloženie je závislé od typu porfýru, časté sú výrastlice živcov, prítomný môže byť aj kremeň a biotit. Minerály v základnej hmote obyčajne nemožno rozlíšiť voľným okom. Porfýry môžu vznikať z magmy v pripovrchových podmienkach pri náhlom uvoľnení vody a následnom poklese tlaku.
Termín porfýr resp. porfyrit sa používa už od antických dôb. Pochádza z gréckeho "porphyreos" – fialový. Termín bol zavedený podľa typickej červenej horniny s kryštálmi veľkých bielych živcov, ktorá bola bežne používaná na výrobu ozdôb v starovekom Ríme. Označenie porfyrit sa pôvodne používalo pre horniny neobsahujúce kremeň, resp. porfyrické horniny dioritového zloženia. Termín kremenný porfirit zaviedol K. H. Rosenbusch (1877) a používal ho pre označenie paleodacitov. Označenie "kremenný porfýr" sa v minulosti používalo v Európe pre predterciérne ryolity.
Porfýry sú často spojené s ložiskami medených, molybdénových, kobaltových a wolfrámových rúd a tento termín sa často používa v súvislosti s nimi.
Zoznam častí seriálu Doctor Who

Toto je zoznam častí britského sci-fi seriálu Doctor Who (). Seriál sa vysielal v rokoch 1963 – 1989. V roku 2005 bol seriál vrátený na televízne obrazovky a vysiela sa doteraz. Počas pôvodného vysielania (1963 – 1989) boli jednotlivé série príbehovo rozdelené do tzv. seriálov (), pričom každý seriál sa skladal vo väčšine z viacerých epizód. Od roku 2005, kedy sa začal Doctor Who opäť vysielať producenti opustili princíp seriálov a každá epizóda má svoj vlastný príbeh, prípadne príbeh je rozdelený na dve alebo tri epizódy.
14. júla 2015 BBC potvrdila výrobu desiatej série s 12 časťami a vianočným špeciálom. V januári 2016 Steven Moffat vyhlásil, že po 10. sérii končí ako showrunner. Chris Chibnall, ktorý napísal epizódy "42", "The Hungry Earth / Cold Blood", "Dinosaurs on a Spaceship" a "The Power of Three" nahradíl Moffata a nastúpil ako showrunner od 11. série, ktorá sa vysielala od 7. októbra do 9. decembra 2018.
Echefrón

Echefrón (, ) môže byť v gréckej mytológii:
Thrasymédes

Thrasymédes alebo Thrasymédés alebo Thrasymedes (, ) môže byť:
Thrasymedes môže byť aj:
Sergio Di Zio

Sergio Di Zio (* 20. september 1972, Toronto, Ontário, Kanada) je kanadský herec, divadelný producent a scenárista talianskeho pôvodu. Známy je predovšetkým vďaka stvárneniu strážnika Michelangela Scarlattiho v dramatickom seriáli "".
Kariéra.
Jeho filmovým debutom bola tínedžerská komédia "Výlet maturantov do Washingtonu" (1995), kde stvárnil prezidenta študentského parlamentu Steveho Nissera. Následne sa predstavil v niekoľkých vedľajších úlohách vo viacerých kanadských a amerických televíznych filmoch a seriáloch.
V životopisnom televíznom filme "RFK" stvárnil postavu Adama Walinskyho, ktorý bol poradcom a hovorcom Roberta Kennedyho.
Jeho najvýznamnejšou televíznou úlohou bolo stvárnenie postavy strážnika Michelangela Scarlattiho (známeho pod prezývkou „Spike“) v kanadskom dramatickom seriáli "", ktorý získal mimoriadne pozitívne ohlasy vďaka realistickému podaniu práce zásahovej jednotky. Spike vystupuje ako technický špecialista a pyrotechnik zásahového tímu 1 "Special Response Unit" torontskej polície. „Nikdy predtým som neúčinkoval v seriáli, ktorý by bol taký úspešný tak dlho,“ vyjadril sa pre denník Toronto Star.
Okrem účinkovania vo filmoch a seriáloch sa aktívne venuje divadelnej produkcii a divadelnému herectvu v torontskom Tarragon Theatre. Za stvárnenie Rodriga, mladého politika, v dráme "Leo" bol v roku 2006 nominovaný na cenu Dora Award (Za najlepší divadelný výkon). Ako seržant Chris Anders, vojenský zdravotník, vystúpil v premiére drámy "This is War" (2013). Dej sleduje príbehy štyroch kanadských vojakov na misii v Afganistane v roku 2008.
Taktiež spolupracoval na scenári krátkometrážneho filmu "The Message" (2007), v ktorom aj stvárnil hlavnú postavu, a ako hosť sa objavil v 17. epizóde 1. série kanadskej dennej talkshow "The Marilyn Denis Show" (2011).
Východoslovenská pahorkatina

Východoslovenská pahorkatina je geomorfologický celok, predstavujúci hornatejšiu časť Východoslovenskej nížiny. Najvyšší vrch Dúbravka dosahuje 
Vytvára veniec nížiny zo západného a severného smeru od susedných pohorí. Podložie tvoria predovšetkým naplavené sedimentárne horniny (íly, ílovce, piesky, pieskovce, štrky, zlepenec a i.) z holocénu.
Významnými mestami v tejto oblasti sú: Sečovce, Vranov nad Topľou a Strážske.
Delenie.
Východoslovenská pahorkatina sa delí na 9 podcelkov:
Východoslovenská rovina

Východoslovenská rovina je geomorfologický celok, zaberajúci rovinatú časť Východoslovenskej nížiny, ktorá leží na juhovýchode Slovenska. 
Nachádza sa v povodí dolných tokov riek Ondava, Uh, Laborec a Latorica, pričom spojením Ondavy a Latorice vzniká rieka Bodrog. Z juhovýchodu tu zasahuje aj rieka Tisa.
Podložie tvoria naplavené sedimentárne horniny (íly, ílovce, piesky, pieskovce, štrky, zlepenec a i.) z holocénu.
Významnými mestami v tejto oblasti sú: Trebišov, Michalovce, Veľké Kapušany, Kráľovský Chlmec a Sobrance.
Delenie.
Východoslovenská rovina sa delí na 12 podcelkov, ktoré zahŕňajú 3 časti:
Allgemeiner Deutscher Nachrichtendienst

Allgemeiner Deutscher Nachrichtendienst (skr. ADN) bola spravodajská agentúra bývalej Nemeckej demokratickej republiky. Jej vznik sa datuje do roku 1946 (Sovietska okupačná zóna), sídlo mala v Berlíne. Od roku 1953 fungovala ako štátna organizácia podriadená predsedovi vlády. 
&lt;br&gt;Po znovuzjednotení Nemecka nedokázala konkurovať a v roku 1992 ju prevzala agentúra Deutsche Depeschendienst.
Významný je najmä jej rozsiahly archív, obsahujúci viac ako 7 miliónov fotografií.
Kaštieľ Radvanských

Kaštieľ Radvanských alebo kaštieľ Radvanskovcov je renesančný kaštieľ zo začiatku 16. storočia, ktorý sa nachádza v banskobystrickej mestskej časti Radvaň. Je postavený na gotických základoch.
Kaštieľ vznikol v prvej polovici 16. storočia. Jednotraktová budova kaštieľa má dve podlažia, štyri veže, uzavretý dvor a lodžie po oboch stranách. Miestnosti majú renesančné klenby alebo rovné zastropenie z 19. storočia. Prestavby a úpravy sú z 17., 18., a 19. storočia (južný empírový trakt).
Za kultúrnu pamiatku bol kaštieľ vyhlásený 26. júna 1963 Okresným národným výborom Banská Bystrica. Posledná rekonštrukcia sa uskutočnila v roku 1958 a do majetku mesta prešiel v roku 1994. Do roku 1997 v kaštieli sídlil archív. Počas nevyužívania Pamiatkový úrad SR hodnotil stav kaštieľa ako "„dezolátny“". V roku 2009 mala o kaštieľ záujem Slovenská zdravotnícka univerzita, tej sa však do roku 2012 nepodarilo uskutočniť zámer rekonštrukcie za 2,5 milióna €. Vo februári 2013 schváli mesto Banská Bystrica dlhodobý prenájom kaštieľa Akadémii umení za symbolické 1 € ročne. Rektor AU Matúš Oľha sa o kaštieli vyjadril takto: „Našou koncepciou je otvoriť kaštieľ širokej verejnosti a neuzatvoriť ho len pre úzky okruh záujemcov. Organizovali by sme tam rôzne výstavné aj koncertné, či iné spoločenské podujatia.“ V kaštieli by mohlo vzniknúť múzeum bábkara Antona Anderleho, ktorý z Radvane pochádzal. Vysoká škola sa zaviazala do kaštieľa investovať 1,65 milióna €. Finančné prostriedky majú prísť z nórskych fondov. Ak rekonštrukcia do dvoch rokov nezačne, kaštieľ pripadne naspäť mestu.
V decembri 2014 primátor Ján Nosko oznámil príjem dotácie 1 mil. € od vlády. Rekonštrukcia sa začala 15. apríla 2016. Zatiaľ prebehne len prvá časť projektu, na ďalšie časti zháňa Akadémia umení finančné prostriedky.
Židia v Albánsku

Židovská komunita v Albánsku je veľmi malá, má približne 10 členov, väčšinou z hlavného mesta Tirana. V miestach, kde skôr bývala aktívna židovská komunita, dnes existuje len veľmi málo organizovaný verejný život. V Tirane sa nachádza Spoločnosť pre albánsko-izraelské priateľstvo. V krajine je už len jediná synagóga, a to v meste Vlorë, avšak ani tá už nie je činná.
Dejiny.
V období komunistickej nadvlády bola židovská komunita silne izolovaná a všetky náboženstvá boli zakázané. Uvádza sa, že židovská komunita mala 200-300 členov. Po páde komunizmu v roku 1991 boli takmer všetci albánski Židia prepravení do Izraela, kde sa usadili prevažne v Tel Avive.
Židia v Andorre

Židovská komunita v Andorre má 100 osôb židovského vyznania. V roku 2000 miestna komunita otvorila synagógu a kultúrne centrum.
Miestna komunita netrpí diskrimináciou a je dobre začlenená do celkovej andorrskej spoločnosti.
Cimbal

Cimbal je doskový úderný hudobný nástroj, zaraďovaný medzi strunové nástroje (tóny vznikajú rozochvievaním strún). Vývinovo je príbuzný so stredovekým psaltériom a predstavuje určitý druh stolnej citary.
Opis.
Úderom väčšinou drevenej paličky s mäkkou hlavicou (vata, koža, plsť, ...) sa rozochvieva struna, natiahnutá v drevenej rezonančnej konštrukcii lichobežníkového tvaru. Pre každý tón je natiahnutá 1 až 4 oceľové struny (30-39 sád), pokrývajúce tónový rozsah C–a³. Struny sú na bokoch ohraničené dlhými kobylkami a ďalšie kobylky (3-5) sú umiestnené nad rezonančnou skriňou. To umožňuje získať 40-55 tónov. Podľa rozmerov a rozsahu tónov sa cimbaly delia na detské, malé a veľké. Rezonančná skrinka veľkého cimbalu stojí na štyroch nohách a doplnený je tlmiaci pedál.
V strednej a juhovýchodnej Európe je cimbal významnou súčasťou ľudového inštrumentára. Na Slovensku je známy od 17. storočia, až v 19. storočí sa presadil v cigánskych a neskôr sedliackych muzikách.
Futsal na Stredoamerických hrách 2013

Futsal na Stredoamerických hrách 2013 bol turnaj v rámci multišportového podujatia, ktorý sa konal v San José, v Kostarike, od 6. do 10. marca 2013, za účasti 4 mužských tímov. Futsalový turnaj mal premiéru na Stredoamerických hrách. Zápasy sa odohrali v 2 arénach: Gimnasio Colegio Técnico Profesional a Gimnasio Ciudad Deportiva, v San José. Zvíťazila , ktorá vo finále vyhrala nad až po predĺžení.
Gama2 Normae

Gama2 Normae (γ2 Normae / γ2 Nor / Gama2 Nor) je s magnitúdou 4,0 najjasnejšia hviezda v súhvezdí Pravítko. Je žltý obor s hmotnosťou dvakrát väčšou ako Slnko, priemerom desaťkrát väčším a 45-krát väčšou svietivosťou. Vzdialený je od Zeme 128 ly. Blízko neho leží ďalšia hviezda, s ktorou tvorí optickú dvojhviezdu - Gama1 Normae.
Antilochos

Antilochos (, ) môže byť:
Majstrovstvá sveta v softbale mužov 2013

Majstrovstvá sveta v softbale mužov 2013 boli v poradí 13. majstrovstvá sveta v softbale mužov, ktoré organizuje Medzinárodná softbalová federácia (ISF). Konali sa v Aucklande, na Novom Zélande od 1.10. marca 2013, za účasti 16 tímov. Na Novom Zélande sa konali mužské MS už tretíkrát, keď predtým to bolo v rokoch 1976 (v Lower Hutt) a 2004 (v Christchurch). Svoj šiesty titul získali softbalisti domáceho Nového Zélandu, ktorý vo finále zdolali Venezuelu. Venezuela tak získala na MS svoju prvú medailu. Obhajcovia titulu z Austrálie skončili bronzoví.
Pisak

Pisak je obec v Chorvátsku v Splitsko-dalmatínskej župe. Nachádza sa na Omišskej riviére, 18 km juhovýchodne od Omiša a 40 km od Splitu.
Doprava.
Nad Pisakom vedie Jadranská magistrála z Rijeky až do Atén. Z nej vedie kľukatá úzka cesta (Put major) do dediny. V Pisaku sa nachádzajú ulice Put major, Put vrujle, Put porta a Zapadna ulica.
Turizmus.
Pisak ťaží najmä z cestovného ruchu, pretože 248 z 256 domov sú apartmány, penzióny, alebo hotely. Nachádza sa tu kostol, cintorín, množstvo hostincov a reštaurácií, známych grilovanými rybami. Turistov okrem služieb láka kamienková pláž a čistá voda Jadranu.
Majstrovstvá sveta v biatlone 2013 – Stíhacie preteky mužov na 12,5 km

Stíhacie preteky mužov na 12,5 km na MS v biatlone 2013 sa uskutočnili 10. februára 2013. Najrýchlejších 60 pretekárov z pretekov Šprintu na 10 km súťažilo na okruhu dlhom 12,5 km. 
Results.
Preteky začali o 11:00.
Majstrovstvá sveta v biatlone 2013 – Vytrvalostné preteky žien na 15 km

Vytrvalostné preteky žien na 15 km na MS v biatlone 2013 sa uskutočnili 13. februára 2013. 118 pretekárok súťažilo na okruhu dlhom 15 km.
Results.
Preteky začali o 17:15.
Sezónne lásky

Sezónne lásky je druhý štúdiový album Miroslava Žbirku, ktorý v roku 1982 vydalo hudobné vydavateľstvo Opus. Je to prvý album, ktorý Miroslav Žbirka nahral so skupinou Limit.
Nemoderný chalan

Nemoderný chalan je štvrtý štúdiový album Miroslava Žbirku, ktorý v roku 1984 vydalo hudobné vydavateľstvo Opus. Album, ktorý takmer celý autorsky pokryl Miro Žbirka, aranžoval Laco Lučenič. Nahrávky boli výrazne ovplyvnené v tej dobe modernou synthpopovou hudobnou vlnou.
Adnetský vápenec

Adnetský vápenec alebo adnetské súvrstvie je typ červeného hľuznatého vápenca spodno- až strednojurského veku. Na Slovensku sa horniny tohto typu bežne vyskytujú hlavne v tatriku a fatriku.
Litológia.
Litologicky predstavuje pomerne pestrý sled doskovitých až lavicovitých červených mikritických (pelagických) vápencov alebo slieňovcov. Z petrografického hľadiska mudstone, wackstone až packstone. Súvrstvie obsahuje aj cm až m hrubé vrstvy intraformačných brekcií tmelené jemnozrnno základnou hmotou. Brekciovité vápence sú označované ako "Scheckbreccia".
Obsahuje aj telesá krinoidových vápencov. Na niektorých miestach sa objavujú hľuzy čiernych rohovcov.
Sedimentárne prostredie.
Adnetské súvrstvie predstavuje kondenzovanú sedimentáciu, je niekedy sprevádzané hardgroundami a mangánovým zrudnením. Takéto prostredie možno všeobecne interpretovať ako veľmi pomalú sedimentáciu v dôsledku nedostatočného prínosu sedimentu v relatívne hlbokomorskom prostredí a/alebo ako dôsledok zosúvania (redepozície) sedimentov na svahoch.
Dejiny.
Ako litostratigrafickú jednotku ho vyčlenil F. von Hauer roku 1853 pôvodne ako Adnethen-Schichten (adnetské vrstvy). Pomenovaný je podľa obce Adnet v Rakúsku v Nördliche Kalkalpen.
Pozícia.
Leží v nadloží krinoidových vápencov hierlatzského súvrstvia. Väčšinou leží v podloží allgäuského súvrstvia (fleckenmergel) alebo klauského súvrstvia. Môže však ležať aj v nadloží allgäuského súvrtvia. V tatriku a fatriku sú v jeho nadloží bežné rádiolarity ždiarskeho súvrstvia.
Vek.
Vo svojej typovej lokalite adnetský vápenec predstavuje sedimenty sinemúrsko až álenského veku (stredná jura).
Na území Slovenska sa odhaduje ich vek na toark až bajok (spodná časť strednej jury).
Výskyt.
Vyskytuje sa vo väčšine mezozoických jednotiek Vnútorných Karpát. Typická litostratigrafická jednotka pre tatrikum a fatrikum (krížňanský príkrov). Vyskytuje sa aj v hroniku (chočský príkrov) aj silicikum. Na Slovensku sa vyskytuje pomerne napríklad v Tatrách, Veľkej Fatre, Slovenskom krase.
Vo Východných Alpách je známa z hornín vrchného aj spodného austroalpinika a Nördliche Kalkalpen, tiež z príkrovu Dent Blanche, zóny Sesia-Lanzo a Tonale.
Fosílie.
V adnetských vápencoch možno často pozorovať fosílie amonitov, ktorých jadrá bežne tvoria hľuzy. Okrem nich sú bežné zvyšky ľalioviek, nautiloidov, foraminifer a belemnitov.
Ekvivalenty.
V plytkovodných jednotkách fatrika (krížňanského príkrovu), napr. vo vysockej jednotke v Malých Karpatoch je jeho ekvivalentom prístodolské súvrstvie.
V bradlovom pásme je jeho (hlavne faciálnym) ekvivalentom čorštynské súvrtvie.
Dušan Rafaj

Dušan Rafaj (* 19. január 1987, Bratislava) je slovenský reprezentačný futsalista, ktorý hrá na poste obrancu. V roku 2013 bol klubovým hráčom SK Slov-matic FOFO Bratislava. 
Za slovenskú reprezentáciu nastupuje od roku 2011. Zúčastnil sa s ňou kvalifikácie na Majstrovstvá sveta 2012, v ktorej strelil 2 góly. V roku 2013 sa stal víťazom ankety "Top futsal 2012" o najlepšieho slovenského futsalistu roka, ktorú vyhlasuje Slovenský futbalový zväz. S výrazným odstupom 13 hlasov zvíťazil pred víťazom minuloročnej ankety a svojim klubovým spoluhráčomPetrom Kozárom.
Fo-šan

Fo-šan (čín.: 佛山, pchin-jin "Fóshān") je mesto a mestská prefektúra v provincii Kuang-tung v južnej Číne. V roku 2010 žilo v celej prefektúre asi 7 miliónov obyvateľov, v samotnom meste vyše 1 milióna. Leží asi 15 km juhozápadne od Kantonu.
Priemysel.
Fo-šan je vyspelé priemyselné mesto s výrobou:
Osobnosti.
Z tohoto mesta pochádza jeden zo zakladateľov bojového umenia wing-čeun Ip Man.
LPX

LPX () je formát základnej dosky osobného počítača.
Je variantom formátu ATX, je určený pre skrinky s nízkym profilom – desktopové skrinky. Oproti ATX sú s ohľadom na nízky profil skrinky inak riešené aj konektory na zadnej strane dosky. Typickým prvkom LPX formátu je plošný konektor na bočnej strane dosky, ktorým sa doska elektricky prepája s plošným spojom, ktorý je súčasťou chassis skrinky. Prostredníctvom chassis je riešené napájanie aj pripájanie rozširujúcich kariet, ktoré sú umiestnené rovnobežne s plochou základnej dosky (na rozdiel od tradičného usporiadania, kedy sú karty umiestnené kolmo na plochu základnej skrinky). Riešenie je náročné na prístup k jednotlivým komponentom a problematické je aj chladenie vzhľadom na vysokú prehustenosť objemu skrinky jednotlivými komponentmi.
Formát LPX nikdy nebol uznaný za oficiálne normalizovaný, v praxi bol však často používaný najmä u PC značiek IBM, HP, Compaq. Koncom 90-tych rokov bol LPX nahradený formátom NLX.
NLX

NLX (New Low Profile Extended) je formát základnej dosky osobného počítača. Vychádza z LPX, bol použitý firmami IBM a DEC koncom 90-tych rokov. Je prispôsobený do skriniek typu slim-line a je obohatený o umiestnenie nových komponentov, ako sú Slot 370, risery a pod. Formát nebol všeobecne prijatý, firmy ako Dell, NEC a ďalšie používali vlastné formáty, síce obdobné, ale odlišné od NLX.
Z obdobných princípov vychádzajú formáty microATX, Flex-ATX a mini-ITX.
Milada Horáková

JUDr. Milada Horáková (* 25. december 1901, Vinohrady – † 27. jún 1950, Praha) bola česká právnička a politička, demokratická socialistka a feministka a obeť justičnej vraždy pri komunistických politických procesoch v 50. rokoch 20. storočia. Vo vykonštruovanom procese bola odsúdená za vlastizradu. 27. júna 1950, na príkaz prezidenta Gottwalda, bola Horáková na dvore pankráckej väznice obesená. Bola jedinou popravenou ženou v rámci týchto procesov a vďaka svojej neústupnosti sa stala symbolom odporu proti vládnucej komunistickej strane.
Dňa 11. septembra 2008 bola bývalá prokurátorka procesu Ludmila Brožová-Polednová českým Najvyšším súdom odsúdená na 6 rokov odňatia slobody nepodmienečne za podiel na justičnej vražde.
Ocenenia.
Prezidentka Zuzana Čaputová v januári 2020 vyznamenala Horákovú in memoriam Radom bieleho dvojkríža I. triedy. Vyznamenanie prevzala Erika Mačáková, členka Klubu Milady Horákovej.
Andalién

Andalién () je rieka v Čile. Jej dĺžka je . Povodie má rozlohu . Priemerný prietok je cca. 10 – 300 m³/s.
Tlstý javor (vrch)

Tlstý javor () je vrch vo Veporských vrchoch, krajinnom celku Slovenského rudohoria. Leží nad obcou Sihla, približne južne od Brezna.
Poloha.
Nachádza sa v strednej časti Veporských vrchov, na hranici geomorfologických podcelkov Balocké vrchy a Sihlianska planina. Leží v Banskobystrickom kraji, v okrese Brezno a zasahuje na katastrálne územie obce Čierny Balog a Sihla. Najbližšími sídlami sú južne situovaná Sihla, Drábsko a Lom nad Rimavicou, severne sa nachádza Čierny Balog.
Opis.
Tlstý javor leží v centrálnej časti Veporských vrchov, v hlavnom hrebeni medzi Obrubovancom () a Dlhým grúňom (), nad sedlom Tlstý javor. Severne sa nachádza Ludkov vrch (), Krížne () a Nad Skalicou (), východne Ramža (), Dlhý grúň (), Klenovský Vepor (), Machnáčov grúň (), Šopisko (), Nad Králičkou () a Tri chotáre (), južne Dlhý grúň (), Sedmák (), Drahová (), Čierťaž (), Skalka () a Žabec () a západne Pätina (), Obrubovanec () a Zákľuky (). Oblasť patrí do povodia Hrona; na južných svahoch pramení Kamenistý potok, vodu zo severných svahov odvádza Korytársky potok, oba smerujúce do rieky Čierny Hron. Vrchol traverzuje červeno značená turistická Rudná magistrála. Na svahoch sú rozsiahle poľany, využívané na pasenie dobytka a oviec. Východným úbočím cez rovnomenné sedlo prechádza cesta II/529 z Hriňovej do Brezna.
Výhľady.
Vrcholovú časť pokrýva súvislý lesný porast, ktorý neumožňuje rozhľad. Z blízkych horských lúk je však možné pozorovať okolité vrchy Veporských vrchov, Nízke Tatry, Spišsko-gemerský kras a Poľanu.
The Oval (Belfast)

The Oval je futbalový štadión v Belfaste v Severnom Írsku. Je domovským stánkom klubu Glentoran FC.
Obrubovanec

Obrubovanec () je vrch vo Veporských vrchoch, krajinnom celku Slovenského rudohoria. Leží nad obcou Sihla, približne južne od Brezna.
Poloha.
Nachádza sa v strednej časti Veporských vrchov, na hranici geomorfologických podcelkov Balocké vrchy a Sihlianska planina. Leží v Banskobystrickom kraji, v okrese Brezno a zasahuje na katastrálne územie obce Čierny Balog a Sihla. Najbližšími sídlami sú juhovýchodne situované obce Sihla, Drábsko a Lom nad Rimavicou, severovýchodne sa nachádza Čierny Balog a severozápadne Osrblie. Hrebeňom vedie hranica Chránenej krajinnej oblasti Poľana.
Opis.
Obrubovanec leží v centrálnej časti Veporských vrchov, v hlavnom hrebeni medzi Tlstým javorom () a Zákľukami (). Severne sa nachádza vrch Baba (), Ludkov vrch () a Salašíky (), východne leží Krížne (), Nad Skalicou (), Tlstý javor (), Dlhý grúň (), Sedmák () a Drahová (), južne Čierťaž (), Skalka (), Žabec () a Pätina () a západne Záhorská skala (), Široký grúň (), Zákľuky () a Gazdov (). Oblasť patrí do povodia rieky Hron; voda z južných svahov odteká Kamenistým potokom do Čierneho Hrona, severozápadné svahy odvodňuje potok Vydrovo a severovýchodné jeho prítok Obrubovanský potok. Vrchol traverzuje červeno značená turistická Rudná magistrála. Na svahoch sú rozsiahle poľany, využívané na pasenie dobytka a oviec. 
Výhľady.
Vrcholovú časť pokrýva súvislý lesný porast, ktorý neumožňuje rozhľad. Z blízkych horských lúk je však možné pozorovať okolité vrchy Veporských vrchov, Nízke Tatry a Poľanu.
Oceánska kvalifikácia na Majstrovstvá sveta v softbale mužov 2013

Oceánska kvalifikácia na Majstrovstvá sveta v softbale mužov 2013 bola oceánska kontinentálna kvalifikácia na 13. Majstrovstvá sveta 2013 v softbale mužov, ktorú organizovala Oceánska softbalová konfederácia (OSC). Konala sa v Canberre, v Austrálii od 6.7. decembra 2011, za účasti 3 tímov. Nový Zéland ako organizátor MS 2013 mal postup zabezpečený. Kvalifikáciu vyhrala favorizovaná domáca Austrália a z druhého miesta postúpila na MS aj Samoa. 
Výsledky.
Play-off sa nehralo.
Majstrovstvá sveta v softbale mužov 1988

Majstrovstvá sveta v softbale mužov 1988 boli v poradí 7. majstrovstvá sveta v softbale mužov, ktoré organizuje Medzinárodná softbalová federácia (ISF). Konali sa v meste Saskatoon, v provinčnom štáte Saskatchewan, v Kanade od 29. júla7. augusta 1988, za účasti 14 tímov. Titul získali po piatykrát v histórii softbalisti Spojených štátov amerických.
Kamenistá dolina (Veporské vrchy)

Kamenistá dolina je 25 km dlhá dolina vo Veporských vrchoch.
Tiahne sa západným smerom od Sihly na Sihlianskej planine, južne od Tlstého javora a Obrubovanca až k osade Hronček. Tu sa dolina stáča na sever a pokračuje až po lokalitu "Svätý Ján", kde sa končí stretom s dolinou Čierneho Hrona. 
Celou dĺžkou preteká Kamenistý potok, na ktorom je v osade Hronček vybudovaný menší rybník. V minulosti viedla týmto úsekom aj jedna z vetiev Čiernohronskej železnice.
Majstrovstvá sveta v softbale mužov 1992

Majstrovstvá sveta v softbale mužov 1992 boli v poradí 8. majstrovstvá sveta v softbale mužov, ktoré organizuje Medzinárodná softbalová federácia (ISF). Konali sa v Manile, na Filipínach od 20.28. marca 1992, za účasti 18 tímov. Titul získali po tretíkrát v histórii softbalisti Kanady. Obhajcovia titulu zo Spojených štátov amerických skončili bronzoví.
Antilochos (syn Nestora)

Antilochos (, ) je v gréckej mytológii syn pylského kráľa Nestora a jeho manželky Anaxibie.(alebo Eurydiky)
Pylský kráľ Nestor bol otcom dcér, Peisidiky a Polykasty a synov, Persea, Straticha, Aréta, Echefróna, Peisistrata, Thrasyméda a Antilocha.
Keď trójsky princ Paris uniesol krásnu Helenu, manželku spartského kráľa Manelaa, mykénsky kráľ Agamemnón vyzval všetkých achájskych kráľov, aby sa pripojili do boja proti Tróji. Kráľ Nestor výzvu prijal a k brehom Tróje prišiel s vojskom na deväťdesiatich lodiach. Antilochos prišiel pred Tróju až v piatom roku vojny a to aj proti želaniu svojho otca.
Antilochos, aj keď bol mladý, vo vojne sa zaradil medzi najstatočnejších achájskych bojovníkov a preslávil sa mnohými hrdinskými činmi, ktorými získal nehynúcu slávu. Bol vynikajúci bežec, obratný vozataj a odvážny bojovník, ktorý bojoval takmer vždy v prvom rade. Vo vojne zabil až desať významných trójskych bojovníkov. Pre jeho odvahu si ho vážil aj najväčší achájsky hrdina Achilles, ktorý ho po Patroklovi považoval za druhého najlepšieho priateľa.
Antilochos sa konca trójskej vojny nedožil. Zahynul na trójskej pláni, keď vlastným telom zachytil oštep, ktorý hodil do jeho otca etiópsky kráľ Memnón. Po pohrebnom žiarovom rituále, Achájci jeho popol zmiešali s Achilleovým a Patroklovým a uložili ho do spoločnej hrobky, nad ktorú navýšili vysokú mohylu z hliny, aby naveky hlásala ich slávu.
AS Nancy

AS Nancy je francúzsky futbalový klub pochádzajúci z mesta Nancy, ležiaceho na severovýchode krajiny. Bol oficiálne založený v roku 1967 ale jeho predchodcovia FC Nancy a US Frontière vznikli oveľa skôr. FC Nancy bol založený v roku 1901, v roku 1965 zanikol kvôli finančným problémom. Jeho najväčším úspechom bola 2-násobná finálová účasť v Coupe de France. US Frontière vznikol v roku 1910, zanikol v roku 1935. Novodobý klub vznikol v roku 1967 a dosiaľ nikdy nehral nižšiu než 2. ligu. Aktuálne (február 2013) je účastníkom najvyššej súťaže Ligue 1. Najslávnejšou osobnosťou klubu je Michel Platini, ktorý pôsobil v klube od roku 1972 a odohral tu celkovo 8 sezón.
Domáce zápasy hráva na štadióne Stade Marcel Picot, ktorý má kapacitu 20 087 divákov. Štadión sa nachádza v neďalekom meste Tomblaine.
Hlavnými farbami klubu je červená a čierna.
Najväčším úspechom AS Nancy je víťazstvo Coupe de France v roku 1978 a taktiež raz dokázal získať trofej v Coupe de la Ligue.
Káder mužstva.
Alexander IV. (pápež)

Alexander IV. (vlastným menom "Rinaldo di Jenne" * asi 1199, Jenne, Taliansko - † 25. máj 1261, Viterbo), bol 181. pápež katolíckej cirkvi.
Pápežský úrad zastával v dobe od 12. decembra 1254 až do svojej smrti.
V roku 1260 legitimizoval Mikuláša, nemanželského syna českého kráľa Přemysla Otakara II. a Anežky z Kuenringu, a jeho dve sestry s podmienkou, že Mikuláš a jeho potomkovia stratia právo na českú kráľovskú korunu.